הקסטריגון

הקסטריגון (שם מדעי: Hexatrygon bickelli) הוא מין של דג סחוס מסדרת הטחנאים והוא המין היחיד במשפחה הקסטריגוניים (Hexatrygonidae). מין זה מצוי סביב מי האזור האינדו-פסיפי מדרום אפריקה עד הוואי, אך הוא לא נצפה לעיתים קרובות, בעיקר ליד חופים מבודדים. הוא צולל לעומק 500–1,120 מטר.

ההקסטריגון הוא מין המקורב לטריגונאים, אך התפצל מהם לפי המחקרים באמצע תקופת האאוקן. ייחודו של מין זה בשישה פתחי זימיו הבולטים, לעומת 5 אצל רוב דגי הסחוס.

הבטאי בעל חוטם מחודד ארוך הממולא בג'לטין, פה מלא שיניים חדות ו"כנפי" עור איתם הוא שוחה מעל פני המים. צבעו חום-כחלחל ולבן מלמטה והוא חסר קשקשים. אורכו של בטאי זה מגיע ל-1.7 מ' אצל הנקבה הגדולה ביותר שתועדה. כמו הרבה מיני בטאים גם מין זה משריץ צאצאים חיים (עד 5 בכל השרצה).

ההקסטריגון הוא טורף הניזון מדגי גרם, סרטנים ומיני רכיכות בעומק הים, בדרך כלל סביב הקרקעית. פיו הבולט עוזר לו לחטוף מהר טרף המצוי בקרבתו.

קישורים חיצוניים

הערות שוליים

ערכים שבהם תבנית בריטניקה אינה מתאימה
טחנאים
דגי סחוס יחידים בסוגם
מינים יחידים במשפחתם